**46ο ΔΗΜΟΤΙΚΟ ΣΧΟΛΕΙΟ ΑΘΗΝΩΝ**

 **ΑΝΑΚΟΙΝΩΣΗ ΕΓΓΡΑΦΩΝ ΣΧ. ΕΤΟΥΣ 2022-2023**

**Στην Α΄ Δημοτικού το σχολικό έτος 2021 – 2022 εγγράφονται παιδιά που γεννήθηκαν το 2016**.

***Από την 1η έως τις 18 Μαρτίου 2022 θα πρέπει οι γονείς-κηδεμόνες (μόνο 1 άτομο) να υποβάλουν σχετικές αιτήσεις-υπεύθυνες δηλώσεις εγγραφής στο σχολείο μας, εφόσον κατοικούν στα όρια της σχολικής μας περιφέρειας, προσκομίζοντας τα εξής δικαιολογητικά:***

**α)** **Πιστοποιητικό Γέννησης:** θα το αναζητήσει - για τους ημεδαπούςμαθητές/τριες - ο Διευθυντής του σχολείου, μέσω του πληροφοριακού συστήματος του Υ.ΠΑΙ.Θ.

**Οι αλλοδαποί** **μαθητές/τριες** εγγράφονται στην Α’ τάξη αφού προσκομίσουν ληξιαρχική πράξη γέννησης ή ομοειδές πιστοποιητικό, επίσημα μεταφρασμένο, χωρίς να είναι απαραίτητη η πρόσφατη ημερομηνία έκδοσης, καθώς και τα λοιπά δικαιολογητικά.

**β)** **Βεβαίωση Φοίτησης** από το Νηπιαγωγείο.

**γ) Αποδεικτικό στοιχείο από το οποίο διαπιστώνεται η διεύθυνση κατοικίας** του κηδεμόνα τού/τής μαθητή/τριας (λογαριασμός ΔΕΗ, εκκαθαριστικό σημείωμα εφορίας, συμβόλαιο αγοράς ή ενοικίασης οικίας θεωρημένο από την εφορία).

**δ) Ατομικό Δελτίο Υγείας** μαθητή (το έντυπο διατίθεται στο διαδίκτυο ή από το σχολείο και μπορεί να κατατεθεί το αργότερο έως την 1/9/2022).

**ε) Βιβλιάριο Εμβολίων** του/της μαθητή/τριας, ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.

**Στην περίπτωση μαθητών/τριών με αναπηρία και ειδικές εκπαιδευτικές ανάγκες** οι γονείς/κηδεμόνες συνυποβάλλουν γνωμάτευση από Κ.Ε.Σ.Υ. ή δημόσιο ιατροπαιδαγωγικό κέντρο ή άλλη δημόσια αρμόδια υπηρεσία, χωρίς αυτή να αποτελεί προϋπόθεση εγγραφής.

**Οι εγγραφές θα πραγματοποιούνται τις εργάσιμες ημέρες από 1 έως και 18 Μαρτίου 2022, από 9: 00 έως και 12: 30, στο γραφείο της Διεύθυνσης του σχολείου.**

**Εγγραφές εκτός των σχολικών ορίων μας, δεν γίνονται αποδεκτές.**

**Για διευκρινίσεις και για εγγραφές εκτός των ανωτέρω ωρών**, μπορείτε να επικοινωνείτε με το σχολείο στο τηλέφωνο **210 2286090** ή στοηλ/κό ταχυδρομείο: **mail@46dim-athin.att.sch.gr**

Σχετικές πληροφορίες μπορείτε να βρείτε και στην ιστοσελίδα του σχολείου μας: [http://46dim-athin.att.sch.gr](http://46dim-athin.att.sch.gr/)

**ΣΗΜ.: Κατά την προσέλευσή σας να τηρούνται τα απαιτούμενα μέτρα αποφυγής διασποράς του κορονοϊού (πιστοποιητικό εμβολιασμού/νόσησης ή radid test, χρήση μάσκας και απόσταση 2 μέτρων), όπως αυτά έχουν ανακοινωθεί από τον Εθνικό Οργανισμό Δημόσιας Υγείας: https://eody.gov.gr/covid-19-odigies-gia-ti-chrisi-maskas-apo-to-koino/.**